Estivada

L'Estivada de Rodés es un festenal estival (en general cap a la mitat de julhet) de musica que foguèt creat en 1995. A capitat d'obtenir un public important (quasi 100 000 mila personas en 2012) e de venir una referéncia dins los eveniments occitans. A una durada de gaireben una setmana e acampa fòrça musicians e grops. Es tanben l'escasença gràcias als sieus estands nombroses (83 en 2007) de crompar tota mena de produches, de se sarrar a la varietat gastronomica occitana e de ne saber mai sus la cultura e lenga occitanas. Aqueste eveniment es agrementat d'animacions per carrièra. Existís un prèmi Estivada que recompensa un roman en occitan.

Entre 2016 e 2022, lo festenal foguèt bailejat per la comuna de Rodés.

En 2023, lo conse de Rodés Christian Teyssèdre anóncia que lo festenal, que tòrna nomenar F'estivada, serà pas pus de cultura occitana. Un collectiu Gardarem l'Estivada se mobiliza lèu per assajar de manténer un festenal occitan a Rodés. L'associacion La Gardarem es puèi creada, e lo festenal tòrna en julhet de 2024 jol nom de Nov'Estivada, a Sebasac, prèp de Rodés, amb l'ambicion de tornar far viure aquel festenal màger dins lo paisatge cultural occitanhttps://estivada.eu/.

 Vejatz tanben 

 Article connèxe 
 Rodés

Ligams extèrnes
  Site oficial

Categoria:Festenal en França
Categoria:Festenal occitan
Categoria:Rodés